open-index/open-wikipedia-markdown huggingface dataset:
Λάμπαινα Μεσσηνίας

Η **Λάμπαινα** είναι χωριό του Δήμου Μεσσήνης του Νομού Μεσσηνίας, η οποία απέχει 21 χιλιόμετρα ΒΔ. από την Καλαμάτα και 10 χιλιόμετρα ΝΑ. από την Αρχαία Μεσσήνη. Το αρχικό όνομα του χωριού ήταν **Λέζι**. Μετονομάστηκε σε Λάμπαινα στις 2 Ιουνίου 1921 με την υπ' αριθμόν 24609 απόφαση του Υπουργείου Εσωτερικών. Το 1951 είχε 552 κατοίκους, φτάνοντας στο μεγαλύτερο πληθυσμιακό της όριο ενώ στην τελευταία απογραφή (2021) είχε 118 κατοίκους.

## Ιστορικά στοιχεία
Δημιουργήθηκε τον 14° αιώνα από Αρβανίτες επήλυδες, όπως και τα περισσότερα χωριά της περιοχής. Ως οικιστικό σύνολο εξαπλώνεται δυτικά της 7ης Επαρχιακής Οδού και διαιρείται σε τρεις μικρότερους οικισμούς: Άνω Χωριό, Μεσαία Λάμπαινα και Χάνια.

Η πρώτη έγγραφη αναφορά στον οικισμό γίνεται στις 5 Μαρτίου 1625 στον κώδικα της Μονής Βουλκάνου, από την οποία η Λάμπαινα απέχει 4,5 χιλιόμετρα. Το έτος 1700, στην απογραφή του Ενετού Προνοητού Γκριμάνι, είχε 26 κατοίκους.

Κάτοικοι του χωριού (Αναγνώστης Οικονόμου, Γεώργιος Γιαννακόπουλος, Θεοφάνης Παπαγεωργίου, Παναγιώτης Καλογερόπουλος, Παναγιώτης Κοσμάς, Αναγνώστης Σταματόπουλος, Γιάννης Θεοφιλόπουλος, Ιωάννης Πουλημενάκος, Χρήστος Αργυρόπουλος, Παναγιώτης Σταθόπουλος και Ιωάννης Χρονόπουλος) κατά την επανάσταση του 1821 έλαβαν μέρος στις μάχες Τριπολιτσάς, Δραμπάλας, Τρικόρφων, Δερβενακίων και Βαλτετσίου, υπό τον οπλαρχηγό Μητροπέτροβα.

Ο ενοριακός Ιερός Ναός του χωριού (Άγιος Γεώργιος) είναι κτίσμα του 1824, όπως μαρτυρεί σχετική μαρμάρινη επιγραφή, ενώ το κωδωνοστάσιο του ναού κατασκευάστηκε από Λαγκαδιανούς τεχνίτες το 1863. Ενώ της Κάτω Λάμπαινας είναι ο Ιερός Ναός Αγίου Ιωάννου.

## Παραπομπές

## Πηγές
* Β. Παναγιωτόπουλος, *Πληθυσμός και οικισμοί της Πελοποννήσου 13ος-18ος αιώνας*.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Προβλεπτής

Με το επίσημο όνομα **Προβλεπτής** (ή Προβλέπτης) αποδόθηκε στην ελληνική γλώσσα ο ενετικός τίτλος - αξίωμα του **Provveditore**.

Το αξίωμα αυτό το έφεραν διάφοροι ανώτεροι διοικητικοί υπάλληλοι αξιωματούχοι της Γαληνοτάτης Δημοκρατίας της Βενετίας. Αυτοί διορίζονταν από το "Μεγάλο Συμβούλιο" με διάφορες αρμοδιότητες σε εσωτερικά διοικητικά, δημοτικά και εκκλησιαστικά θέματα, λαμβάνοντας εξ αυτού αντίστοιχες ονομασίες, π.χ. προβλεπτής εμπορίου, νομίσματος, θαλάσσης, κ.λπ. Σημαντικότεροι εξ αυτών ήταν εκείνοι, που ήταν αρμόδιοι για στρατιωτικά θέματα (*Provveditori all'Armar*), κυρίως για τον στόλο και την επάνδρωσή του, και για τη στρατολόγηση μισθοφόρων στρατιωτών από τους οποίους και εξαρτιόνταν κάθε φορά και ο αριθμός των στρατιωτικών δυνάμεων της Βενετίας.

Το αξίωμα αυτό είχε μεγάλη σημασία ιδιαίτερα την εποχή της ενετοκρατίας όπου προβλεπτές διορίζονταν στις διάφορες κτήσεις ως πολιτικοί και στρατιωτικοί διοικητές. Τέτοιους διοικητές είχαν καθένα από τα Ιόνια νησιά, η Πελοπόννησος αλλά και η Δαλματία. Την εποχή που ο Δόγης Φραγκίσκος Μοροζίνης επιχειρούσε για τελευταία φορά την άμυνα της Πελοποννήσου και γενικότερα του Αιγαίου, έναντι των βλέψεων της Οθωμανικής Αυτοκρατορίας, Προβλεπτής Πελοποννήσου ήταν ο Αντώνιος Ζένος.

* Σημειώνεται ότι στην ελληνική δημώδη γλώσσα της εποχής εκείνης, παράλληλα του ονόματος  Προβλεπτής, σε χρήση ήταν και η ονομασία "Προνοητής" καθώς και "Πρεβεδούρος" κατά παραφθορά του ιταλικού όρου.

## Παραπομπές


## Άλλοι Σύνδεσμοι
* https://en.wikipedia.org/wiki/Venetian_navy

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.16ος, σελ.384.
* "Εγκυκλοπαίδεια Πάπυρος Λαρούς Μπριτάννικα" τομ.50ος, σελ.350.
  

Κατηγορία:Ιστορία της Βενετικής Δημοκρατίας
Κατηγορία:Ενετοκρατία
132524 APL

132524 APL 

 250px


132524 APL σε δύο φωτογραφίες της διαστημοσυσκευής Νέοι Ορίζοντες


Ανακάλυψη

Ανακαλύφθηκε από Lincoln Laboratory Near-Earth Asteroid Research (LINEAR) Team

Ανακαλύφθηκε στις 9 Μαΐου 2002

Χαρακτηριστικά τροχιάς

Αφήλιο 3,312 AU

Περιήλιο 1,899 AU

Ημιάξονας τροχιάς 2,606 AU

Εκκεντρότητα 0,2711

Περίοδος περιφοράς 1.536 ημέρες  (4,21 χρόνια)

Κλίση 4,162° ως προς την Εκλειπτική 

Μήκος του ανερχόμενου σημείου 251,759° 

Όρισμα του περιηλίου 262,217° 

Φυσικά Χαρακτηριστικά

 Ισημερινή Ακτίνα  1,15 km 

Απόλυτο μέγεθος 15,11 





Ο **132524 APL** (με προσωρινό προσδιορισμό **2002 JF<sub>56</sub>**) είναι ένας αστεροειδής που ανακαλύφθηκε το 2002, με διάμετρο περίπου 2,3 χιλιόμετρα στην Κύρια Ζώνη Αστεροειδών τον οποίο επισκέφθηκε η διαστημοσυσκευή Νέοι Ορίζοντες, η οποία πέρασε από αυτόν σε απόσταση περίπου 101.867 χλμ τις 4:05 UTC τις 13 Ιουνίου 2006. Είναι ένας πυριτούχος αστεροειδής (τύπος S).

## Παραπομπές


## Εξωτερικοί σύνδεσμοι
* 

APL
Αμύντας ο Αρραβαίου

Ο **Αμύντας** (4ος αιώνας π.Χ.), γιος του Αρραβαίου, ήταν ίππαρχος στο εκστρατευτικό σώμα του Αλεξάνδρου του Μέγα. Τέθηκε επικεφαλής των προδρόμων ιππέων, όταν η στρατιά πλησίαζε την Πρίαπο και το Γρανικό. Στη μάχη του Γρανικού (334 π.Χ.) διοικούσε τους σαρισσοφόρους, τους Παίονες και την ίλη του Σωκράτη, περνώντας πρώτος τον ποταμό επικεφαλής των προδρόμων ιππέων. Στην πολιορκία της Σαλγασσού ηγείτο του αριστερού τμήματος της φάλαγγας.

Κατηγορία:Αρχαίοι Μακεδόνες
Κατηγορία:Αρχαίοι Έλληνες στρατηγοί
Σκωτική Αγγλική γλώσσα

Με τον όρο **Σκωτική Αγγλική γλώσσα** αναφέρονται όλες οι επιμέρους διάλεκτοι της Αγγλικής γλώσσας οι οποίες ομιλούνται στη Σκωτία.

Η κύρια, επίσημη μορφή της ονομάζεται Επίσημη Σκωτική Αγγλική γλώσσα (Scottish Standard English). 
Η γλώσσα έχει κάποιας έκτασης διακριτό λεξιλόγιο, κυρίως όσον αφορά τη χρήση της από την Εκκλησία της Σκωτίας, την τοπική κυβέρνηση και το εκπαιδευτικό και νομικό σύστημα.

Η Σκωτική Αγγλική γλώσσα δεν πρέπει να συγχέεται με τη Σκωτική Γαελική γλώσσα, μια γλώσσα της Γοϊδελικής υποοικογένειας της οικογένειας των Κελτικών γλωσσών, ούτε και με τη Σκωτική γλώσσα (Σκωτς), μια διακριτή από τα Αγγλικά γλώσσα της υποομάδας των Αγγλικών γλωσσών της Αγγλοφριζικής οικογένειας του Γερμανικού κλάδου.

Παρ' όλα αυτά, η Επίσημη Σκωτική Αγγλική γλώσσα αποτελεί το ένα άκρο ενός διπολικού γλωσσικού συνεχούς με τη Σκωτική γλώσσα (Σκωτς). Κατ' αυτόν τον τρόπο οι δύο γλώσσες επηρρεάζουν η μία την άλλη, σε μεγαλύτερο ή μικρότερο βαθμό. Πολλοί Σκώτοι ομιλητές διαχωρίζουν τη χρήση μεταξύ των δύο γλωσσών σε διαφορετικές κοινωνικές περιστάσεις, με τη Σκωτική Αγγλική γλώσσα να χρησιμοποιείται γενικότερα σε περισσότερο επίσημες περιπτώσεις ή όταν οι ομιλητές ανήκουν στις ανώτερες κοινωνικά τάξεις.

Η Σκωτική Αγγλική γλώσσα είναι το αποτέλεσμα της επαφής της Επίσημης Αγγλικής της Αγγλίας με τη Σκωτική γλώσσα (Σκωτς) μετά τον 17ο αιώνα. Το αποτέλεσμα της χρήσης της Αγγλικής γλώσσας από τους Σκώτους ομιλητές της οδήγησε σε πολλούς φωνολογικούς συμβιβασμούς και λεξιλογικά δάνεια.

Κατηγορία:Διάλεκτοι
Σκωτική γλώσσα (αποσαφήνιση)

Με τον όρο **Σκωτική γλώσσα** μπορεί να αναφέρονται οι εξής γλώσσες:

* Σκωτς γλώσσα, μία συγγενική προς τα Αγγλικά γλώσσα της γερμανικής οικογένειας
* Σκωτική Γαελική γλώσσα, μία γλώσσα της κελτικής οικογένειας
* Σκωτική Αγγλική γλώσσα, όλες οι επιμέρους διάλεκτοι της Αγγλικής γλώσσας οι οποίες μιλιούνται στη Σκωτία
* Σκωτική του Όλστερ, μία διάλεκτος που ομιλείται στην επαρχία Όλστερ της Ιρλανδίας
* *Scottish Language*, ένα επιστημονικό περιοδικό σκωτικών γλωσσών και γλωσσολογίας, που δημοσιεύεται από την Ένωση για τις Σκωτικές Λογοτεχνικές Σπουδές

Κατηγορία:Γλωσσολογία
Μεσιέ 32

Ο **Μεσιέ 32** (γνωστός και ως Μ32 και NGC 221) είναι νάνος ελλειπτικός γαλαξίας σε απόσταση 2,65 MLy στον αστερισμό Ανδρομέδα. Ο Μ32 είναι δορυφόρος του γαλαξία της Ανδρομέδας, σε απόσταση 22 λεπτών της μοίρας νότια του πυρήνα του Μ31, και ανακαλύφθηκε από τον Λε Ζεντίλ το 1749. Ο Μεσιέ 32 έχει διάμετρο μόνο 6.200 ±200 έτη φωτός στο φαρδύτερο σημείο του. Όπως οι περισσότεροι ελλειπτικοί ο Μεσιέ 32 περιέχει κυρίως παλαιά άστρα με σχεδόν καθόλου αέριο. Όμως, υπάρχουν υπαινιγμοί πρόσφατης δημιουργίας άστρων.

## Μοντέλα σχηματισμού
thumb|left|250px|Εικόνα του Διαστημικού Τηλεσκοπίου Χαμπλ στην οποία φαίνονται τα μπλε άστρα κοντά στον πυρήνα του Μ32.
Η δομή και το αστρικό περιεχόμενο του Μεσιέ 32 είναι δύσκολο να εξηγηθεί με τα παραδοσιακά μοντέλα σχηματισμού γαλαξιών. Πρόσφατες προσομοιώσεις δείχνουν ένα νέο σενάριο με βάση το οποίο το ισχυρό βαρυτικό πεδίο του γαλαξία της Ανδρομέδας (Μ31) μπορεί να μετατρέψει έναν σπειροειδή γαλαξία σε νάνο ελλειπτικό. Καθώς ο μικρός σπειροειδής γαλαξίας έλκεται προς τα κεντρικά μέρη του Μ31, απομακρύνονται από αυτόν τα περισσότερα εξωτερικά στρώματά του. Το κεντρικό εξόγκωμα του μικρού γαλαξία επηρεάζεται λιγότερο και διατηρεί την μορφολογία του. Οι παλιρροϊκές δυνάμεις προκαλούν έντονες αστρογόνες διεργασίες στο κεντρικό εξόγκωμα με αποτέλεσμα ο Μ32 να έχει την τωρινή πυκνότητα. Υπάρχουν επίσης στοιχεία ότι ο Μ32 έχει και έναν εξωτερικό δίσκο.  

## Μετρήσεις απόστασης
Δύο τουλάχιστον μέθοδοι έχουν χρησιμοποιηθεί για να μετρηθεί η απόσταση του Μεσιέ 32. Η υπέρυθρη διακύμανση της επιφανειακής λαμπρότητας (μέθοδος μέτρησης απόστασης) έδειξε ότι ο Μ32 βρίσκεται σε μία απόσταση 2.46 ± 0.09 Mly (755 ± 28 kpc). Όμως ο Μ32 είναι αρκετά κοντά ώστε να χρησιμοποιηθούν οι λαμπρότεροι κόκκινοι γίγαντες για τον υπολογισμό της απόστασης του. Αυτή η μέθοδος έδειξε μία απόσταση 2.51 ± 0.13 Mly (770 ± 40 kpc).. Η μέση τιμή αυτών των μετρήσεων είναι 2.49 ± 0,08 MLy.

Ένα πρόσφατο όμως έγγραφο υποστηρίζει ότι ο Μ32 είναι ένας φυσιολογικός γαλαξίας σε απόσταση τριπλάσια από αυτές τις τιμές και άρα είναι έξω από την τοπική ομάδα γαλαξιών.

## Παραπομπές


## Εξωτερικοί σύνδεσμοι

* '''SEDS''': Elliptical Galaxy M32

Κατηγορία:Νάνοι γαλαξίες
Κατηγορία:Δορυφόροι γαλαξιών
Κατηγορία:Τοπική ομάδα γαλαξιών
32
0221
Κατηγορία:Ανδρομέδα (αστερισμός)
Κατηγορία:Γαλαξίες Arp
02555
Σκωτς γλώσσα

Η γλώσσα **Σκωτς** (*Scots*) είναι μια διακριτή από τα Αγγλικά γλώσσα της υποομάδας των Αγγλικών γλωσσών της Αγγλοφριζικής οικογένειας του Γερμανικού κλάδου. Η γλώσσα ομιλείται στις πεδινές περιοχές της Σκωτίας (Λόουλαντ) και σε κάποια μέρη της Βόρειας Ιρλανδίας.

Η σκωτς γλώσσα δεν πρέπει να συγχέεται με τη Σκωτική Γαελική γλώσσα, μια γλώσσα της Γοϊδελικής υποοικογένειας της οικογένειας των Κελτικών γλωσσών, ούτε και με τη Σκωτική Αγγλική γλώσσα, όρος με τον οποίο χαρακτηρίζονται οι διάλεκτοι της Αγγλικής γλώσσας οι οποίες ομιλούνται στη Σκωτία.

## Εξωτερικοί σύνδεσμοι

Κατηγορία:Γλώσσες της Σκωτίας
Κατηγορία:Αγγλικές γλώσσες
Κατηγορία:Γλώσσες της Ιρλανδίας
Γκαλίτσνικ

Το **Γκαλίτσνικ** () είναι ένα ορεινό χωριό στις πλαγιές του βουνού Μπίστρα της Βόρειας Μακεδονίας, 10 χιλιόμετρα μακρυά από το Μαύροβο. Το χωριό φημίζεται για την αρχιτεκτονική του και το ομώνυμο φεστιβάλ παραδοσιακών γάμων που γίνεται κάθε χρόνο τον Ιούλιο. Παραδοσιακά οι γάμοι γίνονταν μία φορά το χρόνο και το γλέντι διαρκούσε πέντε ημέρες με την τελευταία μέρα να είναι την εορτή του Αγίου Πέτρου στις 12 Ιουλίου. Στο παρελθόν, μόνο σε συγκεκριμένες μέρες του χρόνου τα ζευγάρια του χωριού μπορούσαν να παντρευτούν, ενώ γίνονταν ακόμη και 30 γάμοι το ίδιο πενθήμερο.

Σήμερα, γίνεται μόνο ένας γάμος στα πλαίσια του οργανωμένου φεστιβάλ «Γαλιτσνικό Καλοκαίρι» και το οποίο γίνεται μόνο για δυο μέρες, το κοντινότερο σαββατοκύριακο πριν τις 12 Ιουλίου. Το ζευγάρι που παντρεύεται στο φεστιβάλ αυτό, επιλέγεται έπειτα από κλήρωση. Την περίοδο του φεστιβάλ, το χωριό γίνεται πόλος έλξης τουριστών. 

Ο γάμος ξεκινά με καλωσόρισμα των συγγενών, ενώ η πεθερά κρατά ένα ζυμωτό ψωμί και μια κανάτα νερό και αρχίζει να χορεύει τον «χορό της πεθεράς». Στην συνέχεια ο γαμπρός ξυρίζεται, γεγονός που συμβολίζει το τέλος της εργένικης ζωής, ενώ την ημέρα του γάμου οι καλεσμένοι επισκέπτονται την νύφη πάνω σε άλογα. Στην κεντρική πλατεία του χωριού, οι άνδρες χορεύουν τον χορό «Τεσκότο», ο οποίος αναπαριστά τα δεινά των κατοίκων του Γκαλίτσνικ μέσω των αιώνων. 
## Σημαντικά πρόσωπα που κατάγονται από το Γκαλίτσνικ
* Αλεξάνταρ Σαρίεφσκι (1922–2002) 
* Γκεόργκι Πούλεφσκι (1838–1895) 
* Παρτενι Ζογκραφσκι (1818–1876)
* Ντιμιτριγιε Μπουζαροφσκι (γεν. 1952)
* Ντοκσιμ Μιχαηλοβιτς (1883–1912)
* Σλαβκο Μπρεζοφσκι (1921-2017)

## Φωτογραφίες

Αρχείο:Galichnik-View-Northern-Slope.jpg|Πανοραμική εικόνα του Γκαλίτσνικ από τον νότο.
Image:Galichnik-cheshma.jpg | Γυναίκες στην κρήνη: Καρτ-ποστάλ από το Γκαλίτσνικ 1903-1908.
Image:Galičnik_08.jpg | Λεπτομέρεια αρχιτεκτονικής στο Γκαλίτσνικ.
Image:Galičnik_04.jpg | Αρχιτεκτονική οικίας στο Γκαλίτσνικ.

## Πηγές
*

## Εξωτερικοί σύνδεμοι

* Ιστοσ. Southeast European Times, *[http://www.setimes.com/cocoon/setimes/mobile/el/features/setimes/features/2008/07/17/feature-03 Το Φεστιβάλ Γκαλίτσνικ της ΠΓΔΜ συνεχίζει την παράδοση]*, 17/07/2008, Ανακτήθηκε 14/10/2012

Κατηγορία:Χωριά της Βόρειας Μακεδονίας
Κατηγορία:Περιφέρεια Πόλογκ
Κατηγορία:Δήμος Μαυρόβο και Ροστούσα
Ντικινσόνια

Η **Ντικινσόνια** είναι χαρακτηριστικό απολίθωμα της ζωής της Εντιάκαρα. Μοιάζει (περίπου) με ένα διμερώς συμμετρικό κυματιστό οβάλ με μήκος έως 1,4 μέτρα.  Είναι άγνωστο που ανήκει: οι περισσότερες  φορές θεωρείται να είναι ζώο, αν και κάποιοι προτείνουν ότι μπορεί να είναι μύκητας, ή μέλος ενός εξαφανισμένου βασιλείου.

Οι οργανισμοί κυμαίνονται σε μέγεθος από 4 σε 1400 χιλιοστά σε μήκος,  και ένα ωοειδές περίγραμμα. Αποτελούνται από έναν αριθμό κυματιστών κομματιών που εκτείνονται ακτινωτά από μία κεντρική περιοχή.

Έχουν αναγνωριστεί πέντε είδη: *D. costata*, *D. lissa*, *D. tenuis*, *D. rex* and *D. menneri*. Ξεχωρίζουν κυρίως σε μορφομετρικό επίπεδο. Η *D. rex* είναι το μεγαλύτερο και έχει πολύ λεπτότερα/στενότερα κομμάτια από την *D. costata*.  Η *D. lissa* είναι πάρα πολύ επιμηκημένη, με σχεδόν σχήμα κορδέλας.  Η *D. menneri* (αρχικά *Vendomia menneri*) διαφέρει από όλα τα άλλα μέλη του γένους στο ότι τα ισομερή του ενός τέλους συνδέονται μαζί με σχηματίζουν μία κεφαλόμορφη μονάδα. Με την εξαίρεση αυτού του χαρακτηριστικού τα περισσότερα άτομα μοιάζουν με μικρές μορφές του είδους *D. costata*.

## Παραπομπές


Κατηγορία:Παλαιοντολογία
Σκούρα Λακωνίας

Η **Σκούρα** είναι οικισμός της Πελοποννήσου στην Περιφερειακή Ενότητα Λακωνίας.

## Γενικά στοιχεία
Η Σκούρα βρίσκεται ανάμεσα στον Πάρνωνα και τον Ταϋγετο σε υψόμετρο 160 μέτρα, δίπλα στον Ευρώτα ποταμό. Το χωριό απέχει περίπου χλμ. Ν.-ΝΑ. από την Σπάρτη και είναι ανάμεσα στην Πλατάνα (ΒΔ.), Κεφαλά (ΒΑ.) και Τραπεζαντή (ΝΔ.). Έχει ιστορία πάνω από 400 χρόνια και μαζί με τη Βαρβίτσα (ορεινό χωριό) αποτελούν τη γενέτειρα του καπετάν-Ζαχαρία.

Αναφέρεται επίσημα, μετά την Επανάσταση του 1821, το 1845 στο ΦΕΚ 32Α - 08/12/1845 να προσαρτάται στον τότε δήμο Θεραπνών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί κοινότητα που υπάγεται στη Δημοτική Ενότητα Θεραπνών του Δήμου Σπάρτης και σύμφωνα με την απογραφή 2021 απογράφησαν 372 κάτοικοι ενώ με αυτήν του 2011 είχε 435 κατοίκους.

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
234 Βαρβάρα

Η **Βαρβάρα (Barbara)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,02. Ανακαλύφθηκε το 1883 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης.

## Φυσικά χαρακτηριστικά
Η μέση διάμετρος της Βαρβάρας υπολογίσθηκε σε 44 χλμ. Ο φασματικός της τύπος είναι **S** (λιθώδης), ενώ το άλβεδό της είναι 0,227. Η Βαρβάρα περιστρέφεται γύρω από τον εαυτό της μία φορά κάθε 26,5 ώρες, μία αργή περιστροφή για αστεροειδή. Το 2009 παρατηρήθηκαν ενδείξεις σύμφωνα με τις οποίες η Βαρβάρα ίσως να είναι διπλός αστεροειδής.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα
* Η Βαρβάρα ως διπλός αστεροειδής

Βαρβαρα
Μέγαρο Δεληγεώργη

Το **Μέγαρο Δεληγεώργη** βρίσκεται μεταξύ των οδών Πινδάρου, Ακαδημίας και Κανάρη στην Αθήνα. Ανήκε στον Λεωνίδα Δεληγεώργη, δικηγόρο, πολιτικό και δημοσιογράφο, αδελφό του πρωθυπουργού της Ελλάδος Επαμεινώνδα Δεληγεώργη. 

Ο Λεωνίδας Δεληγεώργης γεννήθηκε στο Μεσολόγγι το 1839 και υπήρξε συνεργάτης του αδελφού του στις αντιοθωνικές εξεγέρσεις. Κατηγορήθηκε ως εμπλεκόμενος στην απόπειρα δολοφονίας της βασίλισσας Αμαλίας, συνελήφθη και εκτοπίστηκε μαζί με τον αδελφό του στην Κύθνο. Μετά την έξωση του Όθωνος, ανέλαβε τη διεύθυνση της εβδομαδιαίας εφημερίδας *«Εφημερίς των Συζητήσεων»* (1870 - 1880), δημοσιογραφικού οργάνου του κόμματος του αδελφού του. Μετά το θάνατο του αδελφού του, πολιτεύτηκε ως βουλευτής στο Μεσολόγγι. Διετέλεσε υπουργός των Εξωτερικών (1890 - 1892) στην κυβέρνηση του Θεόδωρου Δεληγιάννη. Πέθανε το 1928 σε ηλικία 89 ετών.

Το Μέγαρο Δεληγεώργη κτίστηκε στις αρχές της δεκαετίας του 1880 σε σχέδια του Γερμανού αρχιτέκτονα Ερνστ Τσίλλερ (Ernst Ziller, 1837 - 1923). Το διώροφο αυτό μέγαρο συνδυάζει νεοκλασικά με αναγεννησιακά στοιχεία. Η κύρια είσοδός του προς την οδό Κανάρη, με τη μαρμάρινη σκάλα, εντυπωσιάζει με το υπερυψωμένο πρόπυλο με τα τοξωτά ανοίγματα και αντανακλά αναγεννησιακές επιδράσεις.

Μέχρι πολύ πρόσφατα, το Μέγαρο Δεληγεώργη στέγαζε την «Ταινιοθήκη της Ελλάδος».

## Πηγές
* Μάρω Καρδαμίτση - Αδάμη:*"Ερνστ Τσίλλερ 1837 - 1923: Η Τέχνη του Κλασικού"*, Εκδοτικός Οίκος ΜΕΛΙΣΣΑ, α' έκδοση, Αθήνα, 2006.
* Σ. Β. Σκοπελίτης:*"Νεοκλασικά σπίτια της Αθήνας και του Πειραιά"*, β' έκδοση, Αθήνα, 1981.
* Εγκυκλοπαίδεια "Πάπυρος-Λαρούς-Μπριτάνικα", λήμμα *"Δεληγεώργης, Λεωνίδας"*, τόμ. 20, Εκδόσεις Πάπυρος, Αθήνα, 1996.

Κατηγορία:Νεοκλασικά κτίρια της Αθήνας
Κατηγορία:Οικογένεια Δεληγεώργη
Κωνσταντίνος Σπανής

Ο  **Κωνσταντίνος Σπανής** κατείχε το αξίωμα του τζαούσιου των Μηλιγγών, στρατιωτικός διοικητής της ορεινής περιοχής του Ταϋγέτου. Αναφέρεται σε έμμετρη επιγραφή στο εσωτερικό του ναού του Αγίου Νικολάου, στο Καμπινάρι Πλάτσας, ως ανακαινιστής του ναού. Η ανακαίνιση χρονολογείται μεταξύ 1337/1338. Η οικογένεια του Σπανή, όπως φανερώνουν οι πηγές, είναι η πιο γνωστή ανάμεσα στους Μηλιγγούς, σλαβική φυλή που είχε εγκατασταθεί στον Ταΰγετο από τον 9ο αιώνα.

## Παραπομπές


Κατηγορία:Στρατιωτικοί
Κατηγορία:Σλάβοι
235 Καρολίνα

Η **Καρολίνα (Carolina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,82. Ανακαλύφθηκε το 1883 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από την ακατοίκητη κοραλλιογενή νήσο Καρολίνα του Κιριμπάτι, το πρώτο κομμάτι ξηράς (ή ένα από τα πρώτα) στον κόσμο όπου ανατέλλει η καινούρια ημέρα (και ο καινούργιος χρόνος, κάθε πρωτοχρονιά).

## Φυσικά χαρακτηριστικά
Η μέση διάμετρος της Καρολίνας εκτιμάται σε 58 χλμ. Ο φασματικός της τύπος είναι **S** (λιθώδης). Το άλβεδό της είναι 0,158. Η Καρολίνα περιστρέφεται γύρω από τον εαυτό της μία φορά κάθε 17 ώρες και 34 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Καρολινα
236 Ονωρία

Η **Ονωρία (Honoria)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,18. Ανακαλύφθηκε το 1884 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από την Ονωρία, την εγγονή του αυτοκράτορα Θεοδοσίου Α΄ του Μέγα η οποία είχε επικοινωνήσει με τον Αττίλα.

## Φυσικά χαρακτηριστικά
Η μέση διάμετρος της Ονωρίας εκτιμάται σε 86 χλμ. Ο φασματικός της τύπος είναι **S** (λιθώδης), ενώ το άλβεδό της είναι 0,127. Η Ονωρία περιστρέφεται γύρω από τον εαυτό της μία φορά κάθε 12 ώρες και 20 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ονωρια
237 Κελεστίνη

Η **Κελεστίνη (Coelestina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,24. Ανακαλύφθηκε το 1884 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από το βαφτιστικό όνομα της συζύγου του σύγχρονού του και συμπατριώτη του αστρονόμου, ιατρού και μαθηματικού Τέοντορ φον Οππόλτσερ. Το όνομα στα ελληνικά σημαίνει «Ουρανία».

## Φυσικά χαρακτηριστικά
Η μέση διάμετρος της Κελεστίνης εκτιμάται σε 41 χλμ. Ο φασματικός της τύπος είναι άγνωστος, όπως και το άλβεδό της. Είναι άγνωστο επίσης αν και με ποια περίοδο περιστρέφεται η Κελεστίνη γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κελεστινη
238 Υπατία

Η **Υπατία (Hypatia)** είναι πολύ μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,18. Ανακαλύφθηκε το 1884 από τον Γερμανορώσο αστρονόμο Βίκτορ Κνόρε, που παρατηρούσε από το Βερολίνο, και έλαβε το όνομά της από την αρχαία μαθηματικό και φιλόσοφο Υπατία την Αλεξανδρινή.

## Φυσικά χαρακτηριστικά
Η μέση διάμετρος της Υπατίας υπολογίζεται σε 149 χλμ. Ο φασματικός της τύπος είναι **C** (ανθρακούχος) και το άλβεδό της είναι 0,042. Η Υπατία περιστρέφεται γύρω από τον εαυτό της μία φορά κάθε 8 ώρες και 52 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Υπατια
Γιάννης Βούλτεψης

Ο **Γιάννης Βούλτεψης** (Αργοστόλι 15 Οκτωβρίου 1923 - Παλαιό Φάληρο, 2 Ιανουαρίου 2010) ήταν Έλληνας δημοσιογράφος, συγγραφέας και αντιστασιακός στις τάξεις του ΕΛΑΣ.

Γεννήθηκε στο Αργοστόλι. Έλαβε μέρος στον πόλεμο του 1940 και στη συνέχεια κατατάχθηκε στις δυνάμεις του ΕΛΑΣ με το ψευδώνυμο «Ακέλας"». Πήρε μέρος ως αξιωματικός του ΕΛΑΣ σε αρκετές μάχες μεταξύ αυτών την Μάχη της Αμφιλοχίας. Συμμετείχε στα Δεκεμβριανά στην Ήπειρο και συνελήφθη από τους Άγγλους και παρέμεινε κρατούμενος μέχρι το 1945. Το 1946 μετά τη Συμφωνία της Βάρκιζας συνελήφθη και πάλι για παράβαση περί του τύπου και καταδικάστηκε σε φυλάκιση πέντε ετών με τριετή εκτοπισμό στη Μακρόνησο.

Από τον Μάρτιο του 1953 υπήρξε συντάκτης της εφημερίδας «Αυγή». Το 1965 μαζί με δύο άλλους δημοσιογράφους, τον Γιώργο Ρωμαίο και τον Γιώργο Μπέρτσο, αποκάλυψε την «Υπόθεση Λαμπράκη» για την οποία έρευνά του έλαβε αργότερα τιμητικό βραβείο από το ίδρυμα Μπότση.

Στη διάρκεια της δικτατορίας κατέφυγε στη Ρώμη από την οποία και επέστρεψε με την μεταπολίτευση. Στη συνέχεια ανέλαβε συντάκτης στις εφημερίδες Έθνος, Απογευματινή, Ελεύθερος Τύπος και Μεσημβρινή ενώ αρθρογραφούσε στα περιοδικά «Επίκαιρα», «Αντί» και «Πολιτικά Θέματα». Από το 1984 και μέχρι το 1993 υπήρξε Διευθυντής του Γραφείου Τύπου της Νέας Δημοκρατίας διατηρώντας πολύ φιλικές σχέσεις με τον Κωνσταντίνο Μητσοτάκη.

Ο Γιάννης Βούλτεψης υπήρξε μέλος της ΕΣΗΕΑ της οποίας είχε διατελέσει για μακρό χρόνο πρόεδρος του Πειθαρχικού Συμβουλίου. Για την αντιστασιακή του δράση  είχε τιμηθεί με το μετάλλιο εθνικής αντίστασης.

Πέθανε στις 2 Ιανουαρίου 2010 σε ηλικία 87 ετών στο Φάληρο Αττικής όπου κατοικούσε. Η κηδεία του τελέστηκε στις 4 Ιανουαρίου στο νεκροταφείο του Παλαιού Φαλήρου.

Ήταν πατέρας της πολιτικού Σοφίας Βούλτεψη.

## Παραπομπές


## Πηγές
*Απεβίωσε ο Γιάννης Βούλτεψης, skai.gr
*Κηδεύτηκε ο Γιάννης Βούλτεψης, naftemporiki.gr 

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες συγγραφείς του 20ού αιώνα
Κατηγορία:Μέλη του ΕΛΑΣ
Κατηγορία:Έλληνες συγγραφείς του 21ου αιώνα
6Q0B44E

Ο **6Q0B44E** είναι ένα μικρό αντικείμενο που πιθανότατα είναι ένα διαστημικό σκουπίδι, που περιφέρεται συνέχεια γύρω από τη Γη, σε απόσταση μεγαλύτερη από αυτή της Σελήνης.

Ανακαλύφθηκε στις 28 Αυγούστου 2006 από τους επιστήμονες του Catalina Sky Survey, ενώ η ανακάλυψή του επιβεβαιώθηκε την επόμενη μέρα. Το αντικείμενο έχει διάμετρο μόνο λίγα μέτρα και έχει προσδιοριστεί ως τεχνητό. Το B44E περιστρέφεται γύρω από τη Γη σε απόσταση μεταξύ 585.000 και 983.000 km, που είναι περίπου δύο με τρεις φορές η απόσταση της τροχιάς του Φεγγαριού, κάθε 80 μέρες. Ανακαλύφθηκε όταν είχε μέγεθος περίπου 19, στο λαμπρότερο μέρος της τροχιάς του.

Έχουν βρεθεί ομοιότητες με την ανακάλυψη του J002E3, το οποίο τώρα πιστεύεται ότι είναι μέρος του πυραύλου του Απόλλων 12, και κάποιοι αστρονόμοι σκέφτονται ότι μπορεί να είναι και αυτό ένα διαστημικό σκουπίδι που έχει επιστρέψει στη γήινη τροχιά.

## Δείτε επίσης
* 2006 RH120
* 3753 Κρίνγιε
* 2002 AA29 

## Παραπομπές


## Εξωτερικοί σύνδεσμοι
* The Distant Artificial Satellites Observation Page, accessed 6 September 2006

Κατηγορία:Γεωπλήσια αντικείμενα
(120348) 2004 TY364

(120348) 2004 TY364 


Ανακάλυψη

Ανακαλύφθηκε από M. E. Brown, C. A. Trujillo και D. L. Rabinowitch 

Ανακαλύφθηκε στις 3 Οκτωβρίου 2004

Χαρακτηριστικά τροχιάς

Αφήλιο 41,435 AU

Περιήλιο 36,536 AU

Ημιάξονας τροχιάς 38,985 AU

Εκκεντρότητα 0,06284 

Περίοδος περιφοράς 243,42 χρόνια

Κλίση 24,819 ° ως προς την Εκλειπτική 

Μήκος του ανερχόμενου σημείου 140,38° 

Όρισμα του περιηλίου 355,19° 

Φυσικά Χαρακτηριστικά

 Διαστάσεις 554  km 

Φαινόμενο μέγεθος 20,4 


Απόλυτο μέγεθος  4,25





Το **(120348) 2004 TY<sub>364</sub>** είναι ένα αντικείμενο της εσωτερικής ζώνης του Κάιπερ με διάμετρο περίπου 560 χιλιόμετρα. Ανακαλύφθηκε στις 3 Οκτωβρίου 2004. Είναι υποψήφιος πλανήτης νάνος.

## Παραπομπές


Κατηγορία:Μεταποσειδώνια αντικείμενα
2004 TY364
Ενβέρ Μάριτς

Ο **Ενβέρ Μάριτς** (*Enver Marić*, γεννήθηκε 23 Απριλίου 1948) είναι πρώην Γιουγκοσλάβος (από τη Βοσνία και Ερζεγοβίνη) πρώην τερματοφύλακας της Εθνικής Γιουγκοσλαβίας και νυν προπονητής τερματοφυλάκων στην Χέρτα Βερολίνου.

## Καριέρα
Ο Μάριτς γεννήθηκε στις 25 Απριλίου του 1948 στο Μόσταρ της Βοσνίας και Ερζεγοβίνης (τότε ήταν μέρος της ενωμένης Γιουγκοσλαβίας) και ξεκίνησε την καριέρα του το 1967 από την τοπική Βελέζ Μόσταρ, όπου υπήρξε και συμπαίκτης με τον Ντούσαν Μπάγεβιτς. Το 1976 μεταγράφηκε στη Γερμανία και συγκεκριμένα στη ΦΚ Σάλκε 04 όπου παρέμεινε για μια διετία. Το 1978 επέστρεψε στη Βελέζ Μόσταρ όπου και έκλεισε την καριέρα του το 1985.

Ο Μάριτς διατέλεσe 32 φορές διεθνής με την Εθνική Γιουγκοσλαβίας και ήταν μέλος της ομάδας που συμμετείχε στο Παγκόσμιο Κύπελλο του 1974, στα γήπεδα της Δυτικής Γερμανίας. Μετά την απόσυρσή του από την ενεργό δράση, ακολούθησε καριέρα προπονητή τερματοφυλάκων με θητεία στις Βελέζ Μόσταρ (1987-90), Φορτούνα Ντύσσελντορφ (1993-98) και Χέρτα Βερολίνου από το 2003 μέχρι και σήμερα.

Κατηγορία:Βόσνιοι ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Ευρωπαϊκού Πρωταθλήματος 1976
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές Βελέζ Μόσταρ
Κατηγορία:Προπονητές ποδοσφαίρου Βελέζ Μόσταρ
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Προπονητές ποδοσφαίρου Φορτούνα Ντύσσελντορφ
Λατς

thumb|Κέρματα του 1 λατς.

Το **Λατς** (*lats*, στον πληθυντικό: *lati*, κωδικός ISO 4217: LVL ή 428) ήταν νόμισμα της Λετονίας. Βραχυγραφείται με το *Ls* και υποδιαιρείται σε 100 σαντίμι (*santīmi* ενικός: *santīms* , πληθυντικός *santīmi*

## Εξωτερικοί σύνδεσμοι
* Λετονικά νομίσματα
* Ενημερωμένες συναλλαγματικές ισοτιμίες.

Κατηγορία:Οικονομία της Λετονίας
Κατηγορία:Ιστορικά νομίσματα
Κατηγορία:Νομίσματα που αντικατέστησε το Ευρώ
Βούβερ (κρατήρας)

200px|thumb|
Ο **Βούβερ** είναι ένας κρατήρας στην επιφάνεια του δορυφόρου του Ουρανού, Ουμβρηίλ. . Εκτιμάται ότι έχει διάμετρο 98 χιλιομέτρων. Το γεωγραφικό μήκος και πλάτος από το κέντρο της είναι 311,6 ° και -4,7 °, αντίστοιχα.   

Ο Βούβερ είναι μια λαμπρή κεντρική αιχμή, η οποία αποτελεί ένα από τα λίγα φωτεινά χαρακτηριστικά του Ουμβριήλ που πραγματικά ξεχωρίζει επάνω στην σκοτεινή επιφάνειά του.

Ο κρατήρας πήρε το όνομά του από τον Βούβερ (Vuver), ένα κακό πνεύμα της Φίννων του Βόλγα.

## Αναφορές

Κατηγορία:Επιφανειακά χαρακτηριστικά των δορυφόρων του Ουρανού
Κατηγορία:Κρατήρες πρόσκρουσης
Παγκόσμιο πρωτάθλημα χόκεϊ επί πάγου γυναικών

Το **Παγκόσμιο πρωτάθλημα [[χόκεϊ επί πάγου]] γυναικών** (* IIHF Women's World Hockey Championship* ) είναι η σημαντικότερη διεθνής διοργάνωση του αθλήματος αυτού στις γυναίκες. Τελεί υπό την αιγίδα της Διεθνής Ομοσπονδία Χόκεϊ επί Πάγου (IIHF). 
Για πρώτη φορά διεξήχθη επίσημα το 1990. Με την είσοδο του χόκεϊ γυναικών στους Χειμερινούς Ολυμπιακούς Αγώνες το 1998, η διοργάνωση σταμάτησε να διεξάγεται σε χρονιές που συμπίπτουν με Χειμερινές Ολυμπιάδες. Το 1995 και το 1996, δεν διεξήχθησαν παγκόσμια πρωταθλήματα αλλά Πρωταθλήματα Ειρηνικού. Από το 2014 , για να ενισχυθεί ο συναγωνισμός, το πρωτάθλημα θα διεξάγεται σε έτη Ολυμπιακών Αγώνων (κάθε 4 χρόνια).

## Διοργανώσεις

### Πίνακας μεταλλίων

## Δείτε επίσης
* Παγκόσμιο πρωτάθλημα χόκεϊ επί πάγου ανδρών

## Εξωτερικοί σύνδεσμοι
* The Women's Hockey Web

## Πηγές
* Müller, Stephan : International Ice Hockey Encyclopedia 1904-2005 / BoD GmbH Norderstedt, 2005 ISBN 3-8334-4189-5

Κατηγορία:Χόκεϊ επί πάγου
Λόγγος Δρόπολης

Ο **Λόγγος** είναι ορεινό χωριό της Νοτίου Αλβανίας στην περιοχή της Άνω Δρόπολης (Βόρειος Ήπειρος) που κατοικούν αμιγώς Έλληνες ομογενείς.

Στο τέλος των Βαλκανικών Πολέμων και στον επαναπροσδιορισμό των συνόρων το 1913 (μετα και την ίδρυση του Αλβανικού κράτους) το χωριό έμεινε εκτός ελληνικής επικράτειας και εντάχτηκε στην Αλβανία. Στα 3/4 των ορίων του εκτείνονται τα σύνορα με την Ελλάδα στο Νομό Ιωαννίνων. Ο Λόγγος είναι δασώδης περιοχή. Ακριβής χρονολόγηση για την ιστορια του χωριού δεν υπάρχει, αλλά λίγες αυθεντικές πηγές τοποθετούν την δημιουργία του  στον 16ο-17
ο αιώνα. Βέβαια γίνονται αναφορές και σε παλαιότερες ημερομηνίες, αλλά δεν εξακριβώνονται. 

Στον Λόγγο ανέκαθεν κατοικούσαν γεωργοί, κτηνοτρόφοι και υπάρχουν στοιχεία για μερικό πληθυσμό που ασχολούνταν παλαιότερα με την κεραμική. Ακόμη και σήμερα οι κυριότερες ασχολίες παραμένουν ίδιες. Βάσει δημογράφησης το 1990 στο χωριό κατοικούσαν 476 άτομα και υπήρχαν 100 σπίτια. Σήμερα, ύστερα από μεγάλο κύμα μετανάστευσης (ξεκίνησε το 1989), κατά μεγάλη πλειοψηφία προς την Ελλάδα, έχουν απομείνει περίπου 30-40 μόνιμοι κάτοικοι.

Κατηγορία:Χωριά του νομού Αργυροκάστρου
Μεχμέντ Σαμί Εφέντι

Ο **Μεχμέντ Σαμί Εφέντι** (τουρκ. *Mehmed Sami Efendi*, γ. Κωνσταντινούπολη, 1253/1838, θ. Κωνσταντινούπολη, 1330/1912) ήταν επιφανής Οθωμανός καλλιγράφος. Γιος του Χατζ Μαχμούντ Εφέντι, διδάχτηκε τα πρώτα γράμματα στη σχολή Σιμπγιάν Μεκτεμπί (τουρ. Sibyan Mektebi). Το 1269/1854 διορίστηκε ως υπάλληλος στο Τμήμα Οικονομικών και αργότερα εργάστηκε στο αυτοκρατορικό Διβάνι, ως επιστολογράφος, και τελικά στον τομέα των αυτοκρατορικών μεταλίων και παράσημων όπου παρέμεινε μέχρι το 1327/1909. 

Δάσκαλός του στις γραφές σουλούς (τουρκ. *sülüs*) και νεσίχ (τουρκ. *nesih*) ήταν ο Μποσνάκ Οσμάν Εφέντι, ενώ στη γραφή τζελί σουλούς (τουρκ. *celî sülüs*) ο μαθητής του Μουσταφά Ρακίμ, Ρετζάι Εφέντι. Διακρίθηκε επίσης στις γραφές ντιβάνι, τζελί ντιβάνι, ταλίκ και τζελί ταλίκ, όπως και στο σχεδιασμό τουρά, με γνώσεις που απέκτησε από διαφορετικούς δασκάλους. Θεωρείται δεξιοτέχνης κυρίως στις γραφές τζελί (μεγαλύτερου μεγέθους ή τετραγωνισμένες). Γράφοντας σε τζελί σουλούς μιμήθηκε αρχικά το ύφος του Ρακίμ και αργότερα του Ισμαΐλ Ζουχντί. Αντίστοιχα, ακολούθησε την τεχνοτροπία του Μουσταφά Ιζέτ (θ. 1265/1849) στη γραφή τζελί ταλίκ.  Σχεδίασε τις τουρά τριών σουλτάνων της οθωμανικής αυτοκρατορίας: του Αμπντούλ Αζίζ (ηγ. 1861-76), του Αμπντούλ Χαμίτ Β' (ηγ. 1876-1909) και του Μεχμέτ Ε' (ηγ. 1909-18). Μόνιμα δυσαρεστημένος ο ίδιος από την ποιότητα των έργων του, παρά τη μεγάλη αναγνώριση που απολάμβανε ως καλλιγράφος, επεδίωκε να εξελίσσει διαρκώς την τέχνη του. Τα έργα του συνήθως γράφονταν με μελάνι από σανδαράχη πάνω σε μαύρο χαρτί, ενώ ιδιαίτερα εντυπωσιακά είναι εκείνα που φιλοτεχνήθηκαν με χρυσό. Μεγάλης κλίμακας καλλιγραφικές συνθέσεις του Σαμί Εφέντι συναντώνται στην Κωνσταντινούπολη, στα τζαμιά Τζιχανγκίρ και Αλτουνιζάντε, ενώ επιγραφές του πάνω σε πέτρα κοσμούν την κρήνη του Γενί Τζαμί. Ως δάσκαλος, ανέδειξε επιφανείς καλλιγράφους όπως οι Ναζίφ Μπέη, Καμίλ Εφέντι, Χασάν Ριζά Εφέντι και Νετζμεντίν Εφέντι. 

Στα τελευταία χρόνια της ζωής του έμεινε παράλυτος. Πέθανε το καλοκαίρι του 1330/1912 και τάφηκε στο νεκροταφείο του τεμένους Φατίχ στην Κωνσταντινούπολη. Ο Καμίλ Εφέντι, φιλοτέχνησε την καλλιγραφία που κοσμεί μέχρι σήμερα το μνήμα του. 

## Πηγές
*M. Ugur Derman, *Masterpieces of Ottoman Calligraphy*, κατάλογος έκθεσης Μουσείου Sakıp Sabancı, 2004

Σαμι
Argo airways

Η **ArGo Airways** ήταν ελληνική αεροπορική εταιρεία που χρησιμοποιούσε υδροπλάνα. Η εταιρεία ιδρύθηκε το 2007 και δραστηριοποιούνταν στον νομό Μαγνησίας με έδρα τον Βόλο.
## Ιστορία
Η εταιρεία ιδρύθηκε το 2007 και η πρώτη πτήση της πραγματοποιήθηκε από το λιμάνι του Βόλου προς το αεροδρόμιο της Σκιάθου στις 22 Οκτωβρίου του 2009. Από τότε λειτουργεί καθημερινά με δύο δρομολόγια από το λιμάνι του Βόλου. Ιδιοκτήτης και διευθύνων σύμβουλος της εταιρείας ήταν ο Κωνσταντίνος Παναγιώτου.

## Στόλος
Η ArGo Airways διέθετε ένα αμφίβιο υδροπλάνο τύπου De Havilland Canada DHC-3T Single Otter με κινητήρα Pratt and Withneg PT6-34 με ιπποδύναμη 750 αλόγων. Η χωρητικότητα του υδροπλάνου ήταν 9 άτομα.

## Προορισμοί
Η εταιρεία εκτελούσε δρομολόγια προς τους ακόλουθους προορισμούς:
* Αθήνα - Διεθνής Αερολιμένας Αθηνών
* Βόλος - Κρατικός Αερολιμένας Νέας Αγχιάλου
* Θεσσαλονική - Διεθνής Κρατικός Αερολιμένας Θεσσαλονίκης
* Σκιάθος - Κρατικός Αερολιμένας Σκιάθου

Κατηγορία:Πρώην αεροπορικές εταιρείες της Ελλάδας
Κατηγορία:Μεταφορές στη Θεσσαλία
Λιασκοβίκιο

Το **Λεσκοβίκι** () ή **Λιασκοβίκιο** είναι πόλη της νότιας Αλβανίας (περιοχή Βορείου Ηπείρου). Διοικητικά υπάγεται στην επαρχία Κολόνιας και στον νομό της Κορυτσάς.

## Ιστορία
Κατά την περίοδο της οθωμανικής κυριαρχίας (1430-1912) ήταν έδρα του ομώνυμου καζά που ανήκε διοικητικά στο σαντζάκι των Ιωαννίνων. Κατά την ελληνική στατιστική του 1913 είχε μεικτό, ελληνικό και αλβανικό, πληθυσμό 2.337 κατοίκων. Σήμερα ο πληθυσμός της πόλης είναι 1.525 κάτοικοι.

Κατά τον Ελληνικό Εμφύλιο Πόλεμο (1946-1949) στο Λεσκοβίκι είχε εγκατασταθεί προσωρινά το αρχηγείο του Δημοκρατικού Στρατού Ελλάδος (ΔΣΕ). Ως μέρος της υποστήριξης της Σοσιαλιστικής Αλβανίας, στο Λεσκοβίκι είχε επίσης δημιουργηθεί στρατόπεδο εκπαίδευσης, κέντρο εφοδιασμού και νοσοκομείο για τους αντάρτες του ΔΣΕ. Οι τελευταίοι χρησιμοποιούσαν ως ορμητήριο τα αλβανικά εδάφη για να επιχειρούν σε παραμεθόριες περιοχές της Ελλάδας, όπως στον Γράμμο, ενώ μόλις ολοκληρώνονταν οι ένοπλες επιχειρήσεις έβρισκαν και πάλι καταφύγιο στην Αλβανία.

## Παραπομπές


Κατηγορία:Πόλεις της Αλβανίας
Κατηγορία:Βόρεια Ήπειρος
Κατηγορία:Νομός Κορυτσάς
Ζίβα

thumb|150px|Απεικόνιση της θεότητας Ζίβα ή Σίβα

Η **Ζίβα** ή **Σίβα** (Živa, Šiva, Siwa, Żiwia) είναι η θεότητα του έρωτα και της γονιμότητας στη σλαβική μυθολογία, που δε θα πρέπει να συγχέεται με την ινδουιστική θεότητα Σίβα.

Η λατρεία της επεκτεινόταν στην περιοχή της σημερινής Πολωνίας, Τσεχίας, Σλοβακίας, Γερμανίας και Σλοβενίας, προτού εξαπλωθεί ο Χριστιανισμός.

Η αντίστοιχη αρσενική θεότητα ήταν ο **Σίμπογκ**, θεός του έρωτα και του γάμου. Θεωρούνταν σύζυγος του Νταζβόγ, με τον οποίο διαμόρφωναν ένα δίδυμο που συμβολιζόταν με ένα περιστέρι.

Αναφέρεται στα *Σλαβικά Χρονικά* του Έλμοντ του Μπόσαου ως *Siwa dea Polaborum.* Η παλαιότερη περιγραφή της θεότητας βρίσκεται στα Σαξονικά Χρονικά:

Περιγράφεται ως μια γυναίκα με μακριά μαλλιά, γυμνή, κρατώντας φρούτα στα χέρια της.

## Αστρονομία
Ο αστεροειδής 140 Σίβα έχει πάρει το όνομά του από αυτή τη θεότητα.

## Παραπομπές

## Πηγές
* Studia Mythologica Slavica
* Σλαβικό Πάνθεον - Zίβα
Ζόρια

Στη σλαβική μυθολογία, με το όνομα **Ζόρια** ή **Ζβέζντα** ή **Ζάρια** (διαφορετικές από τη θεότητα Ζάρια) αποκαλούνται οι τρεις θεές-φύλακες, που ταυτίζονταν με την Αουρόρα. Εκπροσωπούν το Άστρο της Αυγής, το Άστρο του Εσπερινού και το Άστρο του Μεσονυχτίου, αν και η τελευταία συχνά παραλείπεται. 

Σχετίζονται με το γάμο, την προστασία και τους εξορκισμούς. Προσέχουν και φυλάσσουν το λαγωνικό του ουρανού να μην καταβροχθίσει τον αστερισμό της Μικρής Άρκτου. Αν σπάσει η αλυσίδα και χαθεί ο αστερισμός, σύμφωνα με το θρύλο θα έρθει το τέλος του σύμπαντος. 

Σε κάποιους μύθους, η Ζόρια της Αυγής ήταν σύζυγος του Μιέσιατς, του θεού της Σελήνης, και ήταν κύρια θεότητα στο πάνθεον. Σύμφωνα με άλλους μύθους, οι Ζόρια είναι παρθένες θεότητες που πλευροκοπούν τον ήλιο και η Μιέσιατς είναι μια άσχετη σεληνιακή θεότητα. 

## Τριάδα
Συχνά σχετίζονται με το μυθικό αρχέτυπο της Τριαδικής Θεάς, αναπαριστώντας την Κόρη, τη Μητέρα και τη Γριά αντίστοιχα. 

Στα ρωσικά, *Ζόρ(ι)α* (Зора) ή *Ζάρυα* (заря) σημαίνει "ανατολή" ή "άστρο της αυγής".

### Άστρο της Αυγής
Αναφέρεται ως Ζβέζντα Ντνιέτσα ή Ζβέζντα Ζόρνιτσα. Ανοίγει τις ουράνιες πύλες για το άρμα του ήλιου το πρωί. Απεικονίζεται ως πάνοπλη και γεμάτη θάρρος πολεμίστρια. Είναι η προστάτιδα θεότητα των αλόγων και σχετίζεται με τον πλανήτη Αφροδίτη. Την επικαλούνταν για προστασία από θάνατο στη μάχη. 

### Άστρο του Εσπερινού
Αναφέρεται ως Ζβέζντα Βετσέρνιτσα. Αυτή κλείνει τις πύλες του ουρανού κάθε βράδυ, όταν ο ήλιος πάνω στο άρμα του επιστρέφει από το ταξίδι του κατά την ημέρα στο ουράνιο στερέωμα. 

### Άστρο του Μεσονυχτίου
Αναφέρεται ως Ζβέζντα Πολνότσα. Κάποιοι μύθοι παραλείπουν αυτή τη θεότητα, κάνοντας αναφορά μονάχα στις δυο προηγούμενες Ζόρια. 

Κάθε νύχτα, ο ήλιος πεθαίνει στην αγκαλιά αυτής της Ζόρια και έπειτα επανέρχεται στη ζωή. Γι' αυτό το λόγο, θεωρείται θεότητα του θανάτου, της αναγέννησης, της μαγείας, της σοφίας και του μυστικισμού.

## Επιρροές στη λαϊκή κουλτούρα

Το μυθιστόρημα *American Gods* του Νιλ Γκέιμαν περιλαμβάνει τις τρεις Ζόρια ανάμεσα στις αναπαριστώμενες θεότητες. 

Η Ζόρια Βετσέρνιτσα εμφανίζεται επίσης ως χαρακτήρας στο μυθιστόρημα *The Dragons of Babel* του Μάικλ Σουάνβικ. 

## Παραπομπές


## Πηγές
* Encyclopedia Mythica

Κατηγορία:Θεότητες της μαγείας
Κατηγορία:Θεότητες της σελήνης
Κατηγορία:Θεότητες της σοφίας
Τρίγκλαβ

Το όνομα **Τρίγκλαβ** μπορεί να αναφέρεται:

* στο Όρος Τρίγκλαβ της Σλοβενίας (ιταλ. *Tricorno*, γερμ. *Terglau*), το οποίο έχει την ίδια σημασία με το ελληνικό τοπωνύμιο Τρίκορφο
* στον Τρίγκλαβ (μυθολογία), θεότητα στη σλαβική μυθολογία
* στην ποδοσφαιρική ομάδα της Σλοβενίας Τρίγκλαβ Κράνι
* στον αστεροειδή 2522 Τρίγκλαβ
Τρίγκλαβ (μυθολογία)

Ο **Τρίγκλαβ** (Triglav, Trihlav, Trzygłów, Триглав) ή **Τρικέφαλος** είναι στη σλαβική μυθολογία ένας θεός ή σύμπλεγμα θεοτήτων, αντίστοιχος με τα μοτίβα Αγίας Τριάδας του Χριστιανισμού και Τριμούρτι στον Ινδουισμό.

## Μέλη
Ο Τρίγκλαβ είναι η ένωση τριών θεών, τα μέλη της οποίας ποικίλουν ανά περιοχή και χρονική περίοδο. Αρχικά αποτελούνταν από τον Σβαρόγ, τον Περούν και τον Νταζβόγ, ο οποίος αργότερα αντικαταστάθηκε από τον Σβάντεβιτ ή τον Βέλες. Συνήθως περιγράφεται ως μια μείξη των άνωθεν θεοτήτων ή ως απόγονός τους.

Σύμφωνα με ένα μύθο, ο Τρίγκλαβ καλύπτεται από ένα πέπλο, τόσο ιερός και απρόσιτος που δεν μπορεί να διακρίνει τις κακίες των ανθρώπων και δεν εμφανίζεται ποτέ σε θνητούς.

## Απεικονίσεις
Ο Τρίγκλαβ απεικονίζεται ως άνδρας με τρία κεφάλια και και χρυσές λωρίδες να καλύπτουν τα μάτια του, ενώ πολλές φορές τα κεφάλια του είναι ζωόμορφα.

Κοντά στο Στσέτσιν της Πολωνίας υπήρχαν ναοί αφιερωμένοι σε αυτόν, οι οποίοι όμως καταστράφηκαν ολοσχερώς κατά την περίοδο της εξάπλωσης του χριστιανισμού από τον επίσκοπο Όθωνα της Βαμβέργης:

Τα τρία κεφάλια του Τρίγκλαβ συμβολίζουν τη γη, τον ουρανό και τον Κάτω Κόσμο. Τα μάτια του λέγεται ότι είναι καλυμμένα για να μη βλέπει τις αμαρτίες των ανθρώπων, καθώς και επειδή κατέχουν μεγάλη δύναμη.

## Ονομασία
Ο αστεροειδής 2522 Τρίγκλαβ έχει ονομαστεί προς τιμήν αυτής της θεότητας.
Επίσης, το όρος Τρίγκλαβ στη Σλοβενία πιστεύεται ότι ονομάστηκε από αυτόν.

## Πηγές
*Martin Pitre, Petr Vokáč, Gods of the Slavs, ISV, Praha, 2002, ISBN 80-85866-91-9, p.&nbsp;105 (τσέχικα)
*
*Ebo. Vita Ottonts episcopi Bambergensis. III, 1. Ed. Jaffe, Monumnta Bambergensia 
*Τriglav, God of the Universe

## Εξωτερικοί σύνδεσμοι
*Απεικονίσεις του Τρίγκλαβ

Κατηγορία:Θεότητες του Κάτω Κόσμου
Ακτσές

Ο **ακτσές** (τουρκ. *akçe*) ήταν νομισματική μονάδα της Οθωμανικής Αυτοκρατορίας και βασικό μέσο συναλλαγών από τα μέσα του 14ου μέχρι τα μέσα του 17ου αιώνα. Αλλιώς γνωστό και ως **άσπρο**, από το τουρκικό επίθετο *ak* [λευκός] λόγω της λευκότητας του μετάλλου του, υπήρξε το μακροβιότερο αργυρό νόμισμα της αυτοκρατορίας. Οι πρώτες κοπές του ανάγονται στα χρόνια του σουλτάνου Ορχάν, αρχικά στην Προύσα ή σε άλλες άγνωστες περιοχές γύρω από τη λεκάνη του Μαρμαρά, πριν τη δημιουργία περισσότερων νομισματοκοπείων σε εμπορικά κέντρα ή κοντά σε μεταλλεία. Ο πρώιμος ακτσές, της εποχής του Ορχάν, ορίστηκε κατά τα πρότυπα του ντιρχάμ των Σελτζούκων. 

Το βάρος του κυμαινόταν αρχικά περίπου στα 1.15 - 1.20 γραμμάρια και παρέμεινε σταθερό στο διάστημα 1326-1431. Από την εποχή του Μωάμεθ Β' μέχρι το θάνατό του, το 1481, υποτιμήθηκε έξι φορές φθάνοντας τα 0.75 γρ. παραμένοντας πάλι σταθερό μέχρι το 1585, με εξαίρεση τη μικρή υποτίμηση του 1566, κατά 7%. Το 1585 υποτιμήθηκε εκ νέου κατά 44%, χαρακτηριζόμενο από μεγάλη αστάθεια κατά τα επόμενα χρόνια. Την ίδια περίοδο, ενώ μέχρι τότε κοβόταν από καθαρό άργυρο, εμφανίζονται για πρώτη φορά στη σύνθεσή του προσμίξεις χαλκού. Από τα τέλη του 16ου αιώνα, η αγοραστική δύναμη ενός ακτσέ ήταν ικανοποιητική για χρήση σε καθημερινές συναλλαγές μικρότερης κλίμακας, ανεπαρκής όμως για συναλλαγές μεγαλύτερης κλίμακας. Αργυρά νομίσματα που αντιστοιχούσαν σε πέντε ή δέκα ακτσέδες συναντώνται ήδη από την περίοδο του Ορχάν, ωστόσο ήταν σχετικά σπάνια. Κατά τη δεκαετία του 1580, το βάρος του έφθασε τα 0.3 γρ., ενώ το 1624 ζύγιζε μόλις 0.13 γρ., καθιστώντας τη χρήση του δύσκολη καθώς ακόμα και για καθημερινές συναλλαγές απαιτούνταν μεγάλος αριθμός ακτσέδων. Από το 1640 η παραγωγή του περιορίστηκε σημαντικά και τελικά αντικαταστάθηκε από το κουρούς.

## Πηγές
*Sevket Pamuk, *A Monetary History of the Ottoman Empire*, Cambridge University Press, 2000
*λήμμα "Αkçe", *The Encyclopedia of Islam*, Vol. I, E.J. Brill, Leiden: 1997

Κατηγορία:Οικονομία της Οθωμανικής Αυτοκρατορίας
Κατηγορία:Ιστορικά νομίσματα
Κατηγορία:Τουρκικές λέξεις και φράσεις
Βιττόριο Πιζάνι

thumb|right|«Στη μάχη». Έργο του Βιτ. Πιζάνι
Ο **Βιττόριο Πιζάνι** (Κέρκυρα, 13 Οκτωβρίου 1899  -  Φάρρα ντ' Αλπάγκο, 27 Απριλίου 1974) ήταν Ιταλός ζωγράφος.  Υπήρξε ο δημιουργός των περίφημων εξώφυλλων της  εβδομαδιαίας επιθεώρησης  *Λα Τριμπούνα Ιλλουστράτα* που μ’ εκείνα της  *Ντομένικα ντελ Κορριέρε* απετέλεσαν σταθμό στην ιστορία του περιοδικού τύπου της Ιταλίας.

Γεννήθηκε από Ιταλό πατέρα και μητέρα Ελληνίδα. Ο πατέρας του, Σπύρος Πιζάνης, ήταν κι αυτός  γνωστός ζωγράφος, όπως επίσης ο παππούς του κι ο θείος του. 

Σπούδασε στην Ακαδημία Καλών Τεχνών της Ρώμης. 

Από το 1924 συνεργάστηκε με την *Τριμπούνα Ιλλουστράτα*  εικονογραφώντας εκεί τα επίκαιρα τοπικά και διεθνή γεγονότα. Εξάλλου, είχε σχεδιάσει τα εμβλήματα πολλών Σωμάτων του ιταλικού στρατού και κυρίως εκείνα του εθελοντικού Σώματος της Εθνικής Ασφάλειας.

Αντιπροσωπευτικό έργο του είναι η σύνθεση *Η καταβύθιση του αυστριακού θωρηκτού Viribus Unitis*, για την οποία τιμήθηκε με μεγάλο κρατικό βραβείο.

Στα τελευταία χρόνια της ζωής του έφυγε από τη Ρώμη που διέμενε και πήγε στη Φάρρα ντ' Αλπάγκο, στην περιφέρεια του Βένετο, τόπο καταγωγής της συζύγου του, όπου και πέθανε.

## Παραπομπές


Κατηγορία:Ιταλοί ζωγράφοι του 20ού αιώνα
Ιερά Μητρόπολις Μεγάρων και Σαλαμίνος

Η  **Ιερά Μητρόπολις Μεγάρων και Σαλαμίνος**, είναι μια από τις 81 Μητροπόλεις της Εκκλησίας της Ελλάδος. Σήμερα Μητροπολίτης Μεγάρων και Σαλαμίνος είναι ο Κωνσταντίνος (Γιακουμάκης).

## Ιστορικά στοιχεία
Η Ιερά Μητρόπολις Μεγάρων και Σαλαμίνος δημιουργήθηκε μετά την τριχοτόμηση της μητρόπολης Αττικής και Μεγαρίδος το 1974. Πρώτος Μητροπολίτης της ήταν ο Βαρθολομαίος (Κατσούρης), ο οποίος ποίμανε την Μητρόπολη έως τον θανατό του, το 2014. Στις 10 Οκτωβρίου 2014 εξελέγη νέος Μητροπολίτης Μεγάρων και Σαλαμίνος ο Κωνσταντίνος (Γιακουμάκης).

### Επισκοπικός κατάλογος

## Μονές
### Ανδρικές
* Προφήτη Ηλία Ερυθρών
* Παναγίας Γαλακτοτροφούσης Νέας Δάφνης Μεγάρων
* Αγίας Παρασκευής Μαζίου Μεγάρων
* Αγίου Βλασίου Μεγαρίδος
* Αγίας Τριάδος Μυρινίου Μεγαρίδος

### Γυναικείες
* Αγίου Ιεροθέου Μεγάρων
* Οσίου Μελετίου Κιθαιρώνος
* Φανερωμένης Σαλαμίνας
* Αγίου Γερασίμου Σαλαμίνος
* Αγίου Ιωάννου Προδρόμου Μακρυνού Μεγάρων
* Προφήτου Ηλιού Μεγάρων
* Παναγίας Γοργοεπηκόου Μάνδρας
* Αγίου Νικολάου Λεμονίων Σαλαμίνος
* Παναγίας Ευαγγελιστρίας και Αγίου Δαυίδ Μάνδρας
* Αγίας Αικατερίνης Σαλαμίνος

## Αγιολογία
* Θεοτόκου Φανερωμένης, στην ομώνυμη μονή της Σαλαμίνας (23 Αυγούστου).
* Θεοτόκου Γοργοεπηκόου, στην ομώνυμη μονή της Μάνδρας, όπου φυλάσσεται η ιερά εικόνα της Παναγίας της Γοργοεπηκόου που προέρχεται από τη Σμύρνη (8 Σεπτεμβρίου).
* αγίου Ιωάννου του Θεολόγου, στον ομώνυμο Ναό στο Νέο Μελί Μεγάρων (26 Σεπτεμβρίου). Η εικόνα του Αγίου Ιωάννη Θεολογου μεταφέρθηκε από Μικρασιάτες πρόσφυγες το 1922 από το Μελί Μικράς Ασίας στο Νέο Μελί Μεγάρων. Σε ανάμνηση του ναού του Αγίου Ιωάννη του Θεολόγου στο Μελί Ερυθραίας Μικράς Ασίας, οι Μικρασιάτες έκτισαν τον ομώνυμο Ναό στο Νέο Μελί Μεγάρων, και εκεί φυλάσσουν την εικόνα του Αγίου Ιωάννου Θεολόγου από την πατρίδα τους.
* οσίου Λαυρεντίου (+1707) προστάτου της ιεράς Μητροπόλεως: Δ΄ Κυριακή Νηστειῶν - 7 Μαρτίου στο ομώνυμο παρεκκλήσιο του επισκοπείου στα Μέγαρα - 10 Μαΐου στον ομώνυμο Ναό στη Σαλαμίνα (ανάμνηση θαύματος).
* αγίων Τεσσάρων Μαρτύρων (Αδριανού, Πολυεύκτου, Πλάτωνος, Γεωργίου) των εκ Σερρών της Μακεδονίας καταγομένων και εν Μεγάροις μαρτυρησάντων (4ος αι.) στο ομώνυμο παρεκκλήσιο στα Μέγαρα (1 Φεβρουαρίου).
* αγίων Έξι Μαρτύρων (Δωροθέου, Σαράντη, Σεραφείμ, Ιακώβου, Βασιλείου και Δημητρίου) των εν Μεγάροις μαρτυρησάντων (4ος αι.) στο ομώνυμο παρεκκλήσιο στα Μέγαρα (16 Αυγούστου).
* οσίου Μελετίου (+1105), στη μονή Κιθαιρώνος (1 Σεπτεμβρίου).
* αγίου Ιεροθέου επισκόπου Αθηνών (1ος αι.), στην ομώνυμη μονή στα Μέγαρα (4 Οκτωβρίου). Το 1930 ο Μικρασιάτης αρχιμανδρίτης π. Πέτρος Βλοτίδης, από τη Σμύρνη, επανίδρυσε, αποκατέστησε και στελέχωσε με αδελφότητα μοναζουσών την κατεστραμμένη Μονή Αγίου Ιεροθέου Μεγάρων, η οποία ήταν ερειπωμένη για έναν αιώνα. H Mονή προσέφερε πολλές υπηρεσίας στην Εθνική Αντίσταση και συνεχίζει να λειτουργεί έως σήμερα.

## Παραπομπές


Μεγαρων

Κατηγορία:Μέγαρα
Κατηγορία:Σαλαμίνα (νησί)
Κατηγορία:Μεγαρίδα
Εθνική Τασμανίας (ποδόσφαιρο ανδρών)

Η **Εθνική ποδοσφαιρική ομάδα της Τασμανίας** είναι η επίσημη ποδοσφαιρική ομάδα της Τασμανίας. 

Η All-star ομάδα της Τασμανίας εκπροσώπησε την ομώνυμη Αυστραλιανή νήσο σε δύο αγώνες. Όμως νικήθηκε από την Αυστραλιανή εθνική ποδοσφαιρική ομάδα (10 Οκτωβρίου του 1984). Ήταν επίσημα η δεύτερη ομάδα της Αυστραλίας, αλλά πολλοί παίκτης της κανονικής ομάδας συμπεριλήφθηκαν σε αυτήν: ο Γουώλλυ Σέιβορ, ο ο Άλλαν Ντάβιντσον , ο Τζόι Γουάτσον, ο Φρανκ Φαρίνα, ο Πωλ Γουέιντ, ο Γκράχαμ Άρνολντ (προπονητής της εθνικής Αυστραλίας την περίοδο 2006-2008). Η Τασμανία πέτυχε μια ισοπαλία με την εθνική ομάδα ποδοσφαίρου της Ταϊτή, στις 1 Μαΐου 1985. 

Οι ενδεκάδες για έναν ακόμα αγώνα μεταξύ Τασμανίας και Αυστραλίας στις 21 Ιουλίου του 1956 έγιναν γνωστές, αλλά τελικά ο αγώνας δεν πραγματοποιήθηκε.

## Επιλεγμένοι διεθνείς αγώνες

Κατηγορία:Εθνική Τασμανίας (ποδόσφαιρο)
Δήμητρα Παπαδοπούλου

Η **Δήμητρα Παπαδοπούλου** (Αλεξάνδρεια Αιγύπτου, 19 Ιουλίου 1962) είναι Ελληνoκύπρια κωμική ηθοποιός, σεναριογράφος και σκηνοθέτης. Επίσης έχει υπάρξει παρουσιάστρια τηλεοπτικών εκπομπών, καθώς και ραδιοφωνική παραγωγός.

## Βιογραφία
Η Παπαδοπούλου σπούδασε Αγγλική Φιλολογία. Είναι παιδί Ελληνοκυπρίων μεταναστών στην Αλεξάνδρεια. Η καριέρα της ως ηθοποιός ξεκίνησε τη δεκαετία του 1980. Έχει γράψει πολλά θεατρικά έργα, στα περισσότερα από τα οποία πρωταγωνίστησε. Στην τηλεόραση σημείωσε μεγάλη επιτυχία με τις κωμικές σειρές *[[Οι Απαράδεκτοι]]* και *[[Σ' αγαπώ μ' αγαπάς]]*.

## Παραπομπές


## Εξωτερικοί σύνδεσμοι
* Δήμητρα Παπαδοπούλου στο IMDb

Κατηγορία:Έλληνες σεναριογράφοι
Κατηγορία:Ηθοποιοί-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2010
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής
Κατηγορία:Έλληνες κωμικοί
Ντάρλινγκ (ποταμός)

Ο ποταμός **Ντάρλινγκ** είναι ποταμός της Αυστραλίας.

## Περιγραφή
Αποτελεί τον τέταρτο σε μήκος ποταμό της Αυστραλίας. Έχει συνολικό μήκος 1.462 χιλιομέτρων από την πηγή του στη βόρεια της Νέας Νότιας Ουαλίας μέχρι τη συμβολή του με τον ποταμό Μάρρεϋ. Μαζί εκβάλλουν στο μεγάλο Αυστραλιανό Κόλπο. 

Ο ποταμός οφείλει το όνομά του στον Βρετανό στρατιωτικό και διοικητή της Νέας Νότιας Ουαλίας, σερ Ραλφ Ντάρλινγκ (1772–1858). Παρόλο που η ροή του ποταμού είναι εξαιρετικά ακανόνιστη, αφού ο ποταμός ξεράθηκε σε όχι λιγότερες από σαράντα πέντε περιπτώσεις ανάμεσα στα έτη 1885 και 1960. Στα τέλη του 19ου αιώνα, ο Ντάρλινγκ μετατράπηκε σε σημαντικά ποτάμια αρτηρία μεταφορών αγροτικών προϊόντων. Ωστόσο, κατά τη διάρκεια του επόμενου αιώνα η σημασία του μειώθηκε με την χρήση άλλων μηχανοκίνητων μέσων.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Αυστραλίας